Pz 61

Pz 61 kort for Panzer 61 er en sveitsisk stridsvogn med 105 mm kanon, utviklet på 1950-tallet. Pz 61 ble brukt i det sveitsiske forsvaret frem til 1994 før den ble etterfulgt i tjeneste av Pz 68. Stridsvognen ble heller aldri eksportert.

 Historie 

På 1950-tallet begynte føderale sveitsiske myndigheter å utvikle en stridsvogn for den sveitsiske hæren. Dette som følge av både koreakrigen og den økende trusselen Sovjetunionen utgjorde under den kalde krigen. Arbeidet foregikk på et anlegget ved Thun. Den første av to prototyper, kalt KW 30, ble ferdigstilt i 1958 med en 90 mm kanon som bestykning. Etter dette fulgte ti vogner i en førproduksjonsserie. Disse ble kalt Panzer 58 (eller Pz 58), og brukte 20-punder fra britiske Centurion.

I 1961 kom en produksjonsordre på 150 Pz 61. Pz 61 lignet Pz 58, men hadde blant annet L7 105 mm kanon .

Pz 61 ble levert til den sveitsiske hæren mellom januar 1965 og desember 1966. Alle Pz 61 i tjeneste ble oppgradert til Pz 61 AA-standard, hvor blant annet 20 mm koaksial maskinkanon ble erstattet med 7,5 mm mitraljøse. Videreutvikling av Pz 61 resulterte i Pz 68.

 Teknisk 

Vognføreren sitter framme i skroget. Vognkommandør og skytter sitter på høyre side av tårnet, og laderen på venstre.

Kanonen er en Royal Ordnance L7 på 105 mm. Den kan eleveres fra -10° til +21°, og kan avfyre APDS, APFSDS, HE og røykgranater.

Motoren er en MTU MB 837 Ba-500 8-sylindert dieselmotor som yter 630 hk ved 2 200 omdreininger i minuttet. Vogna bærer med seg 760 liter diesel.

 Varianter 

Pz 61 AA9 20 mm maskinkanon erstattet av 7,5 mm mitraljøse, nye radioer og luftfilter, varmemuffe rundt kanonen.

 Kilder 

 Foss, Christopher; Jane's AFV Recognition Handbook, Jane's, ISBN 0-7106-1043-2

 Referanser 

 Eksterne lenker 


Kategori:Sveitsiske stridsvogner